আমার মন্তব্য : বেশির ভাগ মানুষ বলছেন এই তালিকা জেনুইন নয়। অনেক মৃত ব্যক্তির নাম এই তালিকায় আছে! আমার নাম দুইটি আসনে লেখা আছে; যদিও জানি যে, একটি শরিক দলের প্রধান হিসেবে আমার আসন নিয়ে প্রধান শরিক বিএনপির মনে কোনো দ্বন্দ্ব নেই; আমি চট্টগ্রামের হাটহাজারী থেকে নির্বাচন করব ইনশা আল্লাহ; যদি শর্তগুলো পূরণসাপেক্ষে নির্বাচন হয়। (পনেরো) ৬ জুলাই ২০১৮। বাংলাদেশ প্রতিদিন। ‘প্রার্থী তালিকা তৈরি হচ্ছে আওয়ামী লীগেরও।’ আমার মন্তব্য : ৫ জুলাই এই পত্রিকাটি বিএনপির ৩০০ আসনের তালিকা ছাপায়; ৬ জুলাই তারিখে ১৩৫টি আসনের তালিকা ছাপাল। এটা কি জেনুইন নাকি অন্য কিছু, সে সম্বন্ধে আমার কোনো বক্তব্য নেই। (ষোলো) ৭ জুলাই ২০১৮। বাংলাদেশ প্রতিদিন। ‘১৫ আসনে প্রার্থী তালিকা চূড়ান্ত করেছে হেফাজত’। এটা কি জেনুইন নাকি অন্য সে সম্বন্ধে আমার কোনো বক্তব্য নেই। তবে এটুকু অনুভব করি যে, সরকারপন্থী হেফাজত এবং সরকারের বাইরে হেফাজত, উভয়ের মধ্যে উল্লেখযোগ্য মতপার্থক্য আছে।